કમનસીબે આચાર્યશ્રીએ પણ ઊંડી તપાસ કરવાને બદલે મનહરને ચોર માની લીધો. ચોરી કરી નહોતી છતાં આખીય હૉસ્ટેલમાં ‘મનહરચોર’નું લેબલ સમગ્ર જિંદગી માટે મનહરને લાગી ગયું. મનહર મનથી ભાંગી પડ્યો. રજાઓમાં ઘરે ગયો ત્યારે કાકાને વાત કરી, પરંતુ તેમણે તે બાબતને બહુ ગંભીર ગણી નહીં. ફોન ઉપર માતાને વાત કરતાં કરતાં માતા પુત્ર બંન્ને રડી પડ્યાં. પરંતુ પિતાએ આ વાતને હૉસ્ટેલમાંથી ઊઠી જવાનું બહાનું કાઢી સ્વીકારી નહીં.